**Документация**

за обществена поръчка по реда на глава 26 от ЗОП,

чрез СЪБИРАНЕ НА ОФЕРТИ С ОБЯВА с предмет:

**„Наем на лек автомобил за нуждите на „Домашен социален патронаж – Велико Търново”, база град Дебелец”.**

Провеждането и документирането на настоящата обществена поръчка се извършва в съответствие с разпоредбите на глава 26 от Закона за обществените поръчки и глава 9 от Правилника за прилагане на Закона за обществените поръчки.

При наличие на противоречие между тази документация и разпоредбите на Закона за обществените поръчки или Правилника за прилагане на Закона за обществените поръчки се прилагат разпоредбите на съответния нормативен акт.

По отношение на неописаните обстоятелствено елементи от документацията пряко приложение намират разпоредбите на Закона за обществените поръчки и Правилника за прилагане на Закона за обществените поръчки.

Всеки участник в обществената поръчка следва да се запознае със Закона за обществените поръчки и Правилника за прилагане на Закона за обществените поръчки по отношение на всички въпроси, които не са обстоятелствено описани в тази документация.

**І. ОБЩИ УСЛОВИЯ ЗА УЧАСТИЕ**

**1.** За изпълнение на обществената поръчка може да подаде оферта всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услугите по предмета на поръчката съгласно законодателството на държавата, в която то е установено, което отговаря на условията на Възложителя и за което отсъстват обстоятелствата по чл. 54, ал. 1 от ЗОП.

**2.** Не се изисква обединенията да имат определена правна форма, за да участват при възлагането на поръчката, както и не се поставя условие за създаване на юридическо лице, когато участникът, определен за изпълнител, е обединение на физически и/или юридически лица.

Съгласно чл. 37, ал. 4 от ППЗОП при участници-обединения, които не са юридически лица, Възложителят изисква представянето на **копие от документ** за създаване на обединението, както и следната информация във връзка с настоящата обществена поръчка:

- правата и задълженията на участниците в обединението;

- разпределението на отговорността между членовете на обединението;

- дейностите, които ще изпълнява всеки член на обединението.

Следва да се посочи разпределението на участието на лицата при изпълнение на дейностите, като не е достатъчно посочване на процентното разпределение на дейностите. Изискването е с цел осигуряване на възможност за преценка за спазване на изискванията на ЗОП и документацията за обществена поръчка от отделните членове на обединението съгласно чл. 59, ал. 6 от ЗОП;

- посочва се физическото лице, упълномощено да представлява обединението пред трети лица, в т.ч. и пред Възложителя, и да подписва всички документи от името на обединението, да подписва и подаде офертата, което да представлява обединението в хода и при изпълнение на обществената поръчка;

- да съдържа клаузи или условия, които гарантират, че обединението (консорциумът) е създадено за срок не по-малък от срока на действие на договора за обществена поръчка, както и че всички членове на обединението са задължени да останат в него до окончателното изпълнение и приемането му, че всички членове на обединението (консорциума) са отговорни, заедно и поотделно, за изпълнението.

Не се допускат промени в състава на обединението след подаването на офертата.

Когато не е приложен документ за създаване на обединение или в приложения документ липсват клаузи, гарантиращи изпълнението на горепосочените условия или съставът на обединението се е променил след подаването на офертата, участникът **ще бъде отстранен** от участие в настоящата обществена поръчка.

**3.** Всеки участник има право да представи само една оферта.

**4.** Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**5.** В обществената поръчка едно физическо или юридическо лице може да участва само в едно обединение.

**6.** Възложителят отстранява участник, за когото са налице основанията по чл. 54, ал. 1 ЗОП, възникнали преди или по време на поръчката. Предходното се прилага и когато участник в поръчката е обединение от физически и/или юридически лица и за член на обединението е налице някое от основанията за отстраняване.

***Забележка:*** *Основанията по чл. 54, ал. 1, т. 1, т. 2 и т. 7 от ЗОП се отнасят за лицата, които представляват участника. Когато лицата по чл. 54, ал. 2 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7,* ***Декларацията - Образец №5*** *може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 от ЗОП, информацията относно изискванията по чл. 54, ал. 1, т. 1, 2 и 7 се попълва в отделна* ***Декларация - Образец №5****, подписана от съответното лице.*

Участникът, както и съдружник в обединение, подизпълнител, трето лице (ако има такива) посочва, че спрямо него не са налице основания за отстраняване, както следва:

* Информация относно липсата или наличието на обстоятелства по чл. 54, ал. 1, т. 1, т. 2 и т. 7 от ЗОП.Участникът следва да декларира в *Декларация Образец №5* информация относно присъди за следните престъпления:
* Тероризъм - чл. 108а от НК;
* Трафик на хора - чл. 159а – 159г от НК;
* Престъпления против трудовите права на гражданите - чл. 172 от НК;
* Детски труд - чл. 192а от НК;
* Престъпления против собствеността - чл. 194 - 217 от НК;
* Престъпления против стопанството - чл. 219 - 252 от НК;
* Престъпления против финансовата, данъчната и осигурителната системи - чл. 253 - 260 от НК;
* Подкуп - чл. 301 – 307 от НК;
* Участие в престъпна организация - чл. 321 и 321а от НК;
* Престъпления против народното здраве и околната среда - чл.352 - 353е от НК;

При наличие на осъждане за горепосочените престъпления участникът посочва:

- дата на влизане в сила на присъдата и фактическото и правното основание за постановяването;

- срока на наложеното наказание.

Участниците посочват информация за престъпления, аналогични на посочените, при наличие на присъда в друга държава членка или трета страна в *Декларация Образец №5.*

Участниците посочват информация относно липсата или наличието на конфликт на интереси, който не може да бъде отстранен - обстоятелство по чл. 54, ал. 1, т. 7 от ЗОП в *Декларация Образец №5.*

* Информация относно липсата или наличието на обстоятелства по чл. 54, ал. 1, т. 3-6 от ЗОП - в *Декларация Образец №6.*

***Забележка:*** *Когато участникът се представлява от повече от едно лице, декларацията за обстоятелствата по чл. 54, ал. 1, т. 3-6 се подписва от лицето, което може самостоятелно да го представлява.*

**Когато за участник е налице някое от основанията по чл. 54, ал. 1 от ЗОП и преди подаването на офертата той е предприел мерки за доказване на надеждност по чл. 56 ЗОП, тези мерки се описват в Декларации Образец №5 или №6.**

**7.** Свързани лица не могат да бъдат самостоятелни участници в една и съща поръчка. Възложителят отстранява от поръчката участници, които са свързани лица. Участникът декларира на основание чл. 101, ал. 11 от ЗОП, във връзка с чл. 107, т. 4 от ЗОП информация относно липсата или наличието на свързаност с друг участник в поръчката в *Декларация Образец №8.*

В случай, че комисията за провеждане на поръчката установи, че посоченото е невярно, отстранява от поръчката всички участници, които са свързани лица.

**8.** Освен на основанията по чл. 54, ал. 1 от ЗОП Възложителят отстранява от поръчката участник, за когото е налице обстоятелството по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако са налице изключенията по чл. 4 от закона. В*Декларация Образец №7,*участникът деклариралипсата или наличието на основания по чл. 3, т. 8 от ЗИФОДРЮПДРКТЛТДС, освен ако са налице изключенията по чл. 4 от закона.

**9.** Възложителят отстранява от поръчката участник, за когото са налице обстоятелствата по чл. 69 от Закона за противодействие на корупцията и за отнемане на незаконно придобитото имущество. Информацията относно липсата или наличието на обстоятелствата се декларира в *Декларация Образец №9.*

„Чл. 69.(1) Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.

(2) Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.”

**10.** Участниците (когато е приложимо обединението, партньорите в обединението, подизпълнителят, третото лице) са длъжни да представят в *Представяне на участника - Образец №2* необходимата информация относно правно-организационната форма, под която осъществяват дейността си, както и списък на лицата, които представляват участника, съгласно документите му за регистрация.

**11.** При изготвяне на офертата всеки участник трябва да се придържа точно към обявените от Възложителя условия, посочени в обявата, документацията за участие и приложените образци.

**12.** Всички образци на документи са публикувани в „Профила на купувача” на Възложителя на посочения в обявата интернет адрес.

**13.** Не се допускат варианти на офертата.

**14.** Офертата се изготвя на български език. Когато е представен документ на чужд език, той се придружава от превод на български език. Копия на документи, представени към офертата, се представят от участника с гриф „Вярно с оригинала” и заверени с подпис и свеж печат на участника (в приложимите случаи).

**15.** До изтичане на срока за подаване на офертите всеки участник може да промени, допълни или оттегли офертата си.

**16.** Всички разходи по изготвяне и подаване на офертите са за сметка на участниците.

**17.** При писмено искане на разяснения, направено **до три дни** преди изтичане на срока за получаване на оферти, Възложителят най-късно на следващия работен ден ще публикува на интернет адрес: <https://www.veliko-tarnovo.bg/bg/profil-na-kupuvacha/806> в раздел „Профил на купувача”, към обществената поръчка, писмени разяснения по условията на обществената поръчка.

*С участието в обществената поръчка, участниците дават съгласието си за съхранение и обработка на личните им данни, които предоставят във връзка с избора на представлявания от тях участник за изпълнител на обществена поръчка, при спазване на разпоредбите на Закона за защита на личните данни и Регламент (ЕС) 2016/679 (GDPR).*

**ІІ. КРИТЕРИИ ЗА ПОДБОР НА УЧАСТНИЦИТЕ. МИНИМАЛНИ ИЗИСКВАНИЯ И ДОКУМЕНТИ ЗА ДОКАЗВАНЕ**

**ВАЖНО:**

Към офертата участниците подават декларации по образец на Възложителя за липсата на основанията за отстраняване и съответствие с критериите за подбор, ако има такива.

**1. Годност (правоспособност) за упражняване на професионална дейност:**

Възложителят не поставя изисквания.

**2. Икономическо и финансово състояние:**

Възложителят **не поставя изисквания** отнасящи се до икономическо и финансово състояние.

**3. Технически и професионални способности:**

Възложителя **не поставя изисквания** отнасящи се до технически и професионални способности.

Преди сключването на договор за обществена поръчка, на основание **чл. 112, ал. 1, т. 2 от ЗОП**, Възложителят ще изиска от участника, определен за изпълнител, да предостави актуални документи, удостоверяващи липсата на основанията за отстраняване от обществената поръчка.

Възложителят няма да изисква документи, които вече са му били предоставени от участника или са му служебно известни.

Преди сключването на договор за обществена поръчка на основание **чл. 112, ал. 1, т. 4 от ЗОП**, Възложителят изисква от участника, определен за изпълнител, да представи актуален документ, удостоверяващ нормиране на разхода на гориво на предоставения под наем автомобил.

**ІІІ. ИЗИСКВАНИЯ КЪМ ТЕХНИЧЕСКОТО ПРЕДЛОЖЕНИЕ**

Участникът задължително представя **Техническо предложение** *по Образец №3* за от настоящата документация.

Според чл. 96а, ал. 2 от ППЗОП офертите на участниците съдържат документите по чл. 39, ал. 3 от ППЗОП. Съгласно чл. 96а, ал. 3 от ППЗОП **с подаването на оферта участниците се съгласяват с всички условия на Възложителя, в т.ч. с определения от него срок на валидност на офертите, посочен в обявата и с проекта на договор**.

Техническото предложение и за двете позиции включва:

1. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо.
2. Гарантираме, че сме в състояние да изпълним качествено поръчката в пълно съответствие с направеното от нас предложение в посочения от вас срок **28 /двадесет и осем месеца/, считано от датата на сключването му.**
3. Срок за изпълнение - **28 /двадесет и осем месеца/, считано от датата на сключването му.**
4. Предложение за изпълнение на поръчката, изготвено в съответствие с техническите спецификации и изискванията на Възложителя.

Участникът следва да представи подробно:

* Участниците представят технически параметри на оферирания автомобил съгласно техническата спецификация и изискванията на възложителя.
* Лице, с което представители на възложителя да контактуват по всички въпроси, касаещи изпълнението, и което при необходимост – болест, нетрудоспособност и т.н. – да бъде заместено от друго лице. Посочват се трите имена на определените лица и мобилен телефон за връзка с тях.
* Срок на доставка на автомобила 2 работни дни от датата на сключване на договора.
* Декларация, че при необходимост ще предостави заместващ лек автомобил със сходни параметри най-късно на следващия ден след уведомяване от ВЪЗЛОЖИТЕЛЯ.
* Декларация, че разполага с оторизиран сервиз, който да обслужва автомобила на адрес…………………….

***Забележка:*** *Срокът на валидност на офертите е времето, през което участниците са обвързани с условията на представените от тях оферти.*

*Участникът ще бъде отстранен от участие в настоящата обществена поръчка, ако при последващо поискване от Възложителя откаже да удължи срока на валидност на офертата.*

5. друга информация по преценка на участника.

Предложението за изпълнение на поръчката следва да се изготви в съответствие с техническата спецификация и изискванията на възложителя.

***Забележка: Оферти с Техническо предложение, в което няма описана горепосочената информация, ще бъдат отстранени от участие и няма да бъдат допуснати до оценяване.***

*С подписването на техническото предложение по образец №3, участниците декларират съгласие за съхранение и обработка на личните данни, които предоставят във връзка с участието им в настоящата обществена поръчка , при спазване на разпоредбите на Закона за защита на личните данни и Регламент (ЕС) 2016/679 (GDPR).*

**ІV. ИЗИСКВАНИЯ КЪМ ЦЕНОВОТО ПРЕДЛОЖЕНИЕ**

1. Ценовото предложение се изготвя по приложения към настоящата документация Образец №4.

2. В ценовото предложение се посочва предложената цена в лева без ДДС и с ДДС за месечно възнаграждение за наем на автомобила.

3. Участникът е единствено отговорен за евентуално допуснати грешки и пропуски в изчисленията на предложените от него цени.

4. Възложителят ще заплаща възнаграждение на изпълнителя при условията, предвидени в обявата, документацията за обществената поръчка и при условията на проекта на договор. Плащането се извършва в срок, посочен в договора след представяне от страна на изпълнителя на отчет за предоставените услуги за съответния етап и получаване на фактурата.

5. Приложима валута и зачитане при несъответствие: цените са в български лева без ДДС *с точност до втория знак след десетичната запетая*. При несъответствие между цифровото и изписаното с думи възнаграждение ще се взема предвид изписаното с думи.

6. Начин на ценообразуване.

Уговорената цена включва всички преки и непреки разходи за изпълнение на Договора, както и дължимите данъци и такси, и не може да бъде променяна, освен в случаите, изрично уговорени в този Договор и в съответствие с разпоредбите на ЗОП.

В посочената наемна цена е включена текуща и сервизна поддръжка, 2 комплекта гуми /летни и зимни/, в добро състояние и отговарящи на изискванията на чл. 139, ал.1, т.4 от Закона за движението по пътищата, сезонната им подмяна, оборудване на наетия автомобил съгласно чл. 139, ал.2 от Закона за движението по пътищата с обезопасителен триъгълник, аптечка, пожарогасител, светлоотразителна жилетка, както и всички необходими за експлоатацията на автомобила течности и смазочни материали, с изключение на гориво и течност за чистачки.

В посочената наемна цена е включена възможността за заместващ лек автомобил при необходимост със сходни параметри най-късно на следващия ден след уведомяване от ВЪЗЛОЖИТЕЛЯ.

В посочената наемна цена е включен оторизиран сервиз, който да обслужва автомобила.

Забележка: Участник, който е представил Ценово предложение за изпълнение на поръчката, което не отговаря на Техническото му предложение и/или на изискванията на Техническата спецификация и условията по поръчката, ще бъде отстранен от участие в поръчката.

**V**. **СЪДЪРЖАНИЕ И ПРЕДСТАВЯНЕ НА ОФЕРТА**

Офертата се представя в запечатана непрозрачна опаковка от участника или от упълномощен от него представител лично или чрез пощенска или друга куриерска услуга с обратна разписка в „Център за услуги и информация на граждани”, в сградата на Община Велико Търново на адрес: град Велико Търново, 5000, пл. „Майка България” №2.

Върху опаковката се посочва, наименованието на участника, включително участниците в обединението, когато е приложимо, адрес за кореспонденция, телефон и по възможност – факс, електронен адрес. На опаковката се записва „Оферта за участие в обществена поръчка чрез публикуване на обява с предмет: **„Наем на лек автомобил за нуждите на „Домашен социален патронаж – Велико Търново”, база град Дебелец”.**

|  |
| --- |
| ДО ОБЩИНА ВЕЛИКО ТЪРНОВО  гр. Велико Търново, 5000, пл. „Майка България” №2  ОФЕРТА  за участие в обществена поръчка чрез публикуване на обява с предмет:  **„Наем на лек автомобил за нуждите на „Домашен социален патронаж – Велико Търново”, база град Дебелец”.**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (име на участника)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (адрес за кореспонденция)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (лице за контакт, телефон, факс и електронен адрес) |

Възложителят не приема за участие в поръчката и не разглежда оферта, която е представена и депозирана след изтичане на крайния срок за получаване на офертите, посочен в обявата за обществената поръчка.

**Опаковката на участника, следва да съдържа следните документи:**

1. Опис на документите и информация, съдържащи се в офертата (*Образец №1)*.

2. Представяне на участника (*Образец №2*).

3. При участници обединения - копие от документ, от който да е видно правното основание за създаване на обединението, както и информацията по т. 2, раздел І от настоящата документация.

4. Документи за доказване на предприетите мерки за надеждност, когато е приложимо.

5. Техническо предложение за изпълнение на поръчката (*Образец №3)*.

6. Ценово предложение (*Образец №4).*

7. Декларация по чл. 192, ал. 3 от ЗОП за липсата на обстоятелствата по чл. 54, ал. 1, т. 1, 2 и 7 от ЗОП - (*Образец №5).*

8. Декларация по чл. 192, ал. 3 от ЗОП за липсата на обстоятелствата по чл. 54, ал. 1, т. 3-6 от ЗОП - (*Образец №6)*.

9. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (*Образец №7).*

10. Декларация във връзка с чл. 101, ал.11 от ЗОП във връзка с чл. 107, т.4 от ЗОП (*Образец №8*).

11. Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество *(Образец №9).*

**VІ. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

Възложителят със заповед определя комисия от нечетен брой лица, които да разгледат и оценят получените оферти. По отношение на членовете на комисията не трябва да е налице конфликт на интереси с участниците. Членовете на комисията са длъжни да пазят в тайна обстоятелствата, които са узнали във връзка със своята работа в комисията, включително да опазват документите от неправомерен достъп.

Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача. Преди утвърждаване на протокола Възложителят го връща на комисията, когато констатира нарушение в нейната работа, което може да бъде отстранено.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

**VІІ. ДОГОВОР ЗА ОБЩЕСТВЕНА ПОРЪЧКА**

Преди сключването на договор за обществена поръчка на основание **чл. 112, ал. 1, т. 2 от ЗОП**, Възложителят изисква от участника, определен за изпълнител, да представи документи, удостоверяващи липсата на основанията за отстраняване от поръчката:

1. за обстоятелствата по чл. 54, ал. 1, т. 1 от ЗОП - свидетелство за съдимост;

2. за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на участника, както и съответствието с поставените критерии за подбор. Документите се представят и за подизпълнителите и третите лица, ако има такива;

3. за обстоятелството по чл. 54, ал. 1, т. 6 от ЗОП - удостоверение от органите на Изпълнителна агенция „Главна инспекция по труда“.

При приложимите в Закона за мерките срещу изпирането на пари (ЗМИП) и Правилника за прилагане на Закона за мерките срещу изпирането на пари (ППЗМИП) случаи участникът, определен за изпълнител, подписва Декларация по чл. 59, ал. 1, т. 3 от ЗМИП преди сключване на договор. Декларацията се представя по образец – Приложение № 2 към чл. 37, ал. 1 от ППЗМИП.

При изпълнението на договорите за обществени поръчки изпълнителите и техните подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно приложение №10 към чл. 115 от ЗОП.

Преди сключването на договор за обществена поръчка на основание **чл. 112, ал. 1, т. 4 от ЗОП**, Възложителят изисква от участника, определен за изпълнител, да представи актуален документ, удостоверяващ нормиране на разхода на гориво на предоставения под наем автомобил.

**VІІІ. Място на изпълнение – Община Велико Търново**.

**ІХ.** **Обща прогнозна стойност на поръчката:11 666,67 (единадесет хиляди шестстотин шестдесет и шест лв. и 67 ст.) лева без ДДС.**

**Х. Срок за изпълнение на поръчката** **– 28 (двадесет и осем месеца), считано от датата на сключването му.**

***Раздел „Приложения”***

**Съдържание:**

*1. Приложение 1 „Техническа спецификация”*

*2. Приложение 2 „Образци”*